《普州铁山福济庙祀神曲·迎神》
宋代·李新

夜郎北兮云苍苍，辛夷落兮木叶黄。
兵佖路兮凯歌阕，渡泸归兮马汗血。
宅灵安所兮岭之西，鼓角殷地兮乌夜啼。
倏而来兮鼓舞迎将，苾芬兰羞兮冷冷桂浆。
罗拜兮堂皇，神之乐兮未央。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。